U novom broju tiskanog Telegrama, naš je istraživački tim otkrio da jedan od vodećih hrvatskih proizvođača ekološke hrane, Eko Sever, u tajnim noćnim transportima kupuje robu s veletržnice na kojoj se ne prodaju ekološke namirnice i prebacuje je u svoja skladišta. Isti proizvođač godinama tvrdi da u dućanima prodaje isključivo svoje ekološko voće i povrće, bez otkupa od drugih proizvođača.

U noći sa srijede na četvrtak, u 3.00, neoznačeni kamion registracijskih oznaka ZG8888KB stigao je na Zelenu tržnicu, zagrebačku veletržnicu za voće i povrće. Utovarili su razno povrće, a nakon 25 minuta vozač je sjeo u kamion i otišao s tržnice. Telegramovi reporteri njihovu su interakciju promatrali s nekoliko desetaka metara udaljenosti.

Istraživački specijal: uhvatili smo velikog proizvođača zdrave hrane kako potajno kupuje lošu robu i vara kupce. pic.twitter.com/lNRvokPd1i — Telegram (@TelegramHR) October 16, 2015

Kamion je otišao do kuće na Vukomerečkoj cesti 4, na adresi na kojoj je registrirana tvrtka Eko Sever proizvodnja d.o.o., svjetla u kući bila su ugašena. U 3.47 sati iz kuće je izašla gospođa Ivka Sever, supruga vlasnika tvrtke Marija Severa i otvorila dvorišna vrata. Pet minuta kasnije, u 3.52, kamion je stigao i ušao u dvorište. Nakon istovara iza kuće, kamion je u 4.03 otišao.

Kamion prazan stiže na Zelenu tržnicu, 3:00 ujutro:

Ukrcaj robe u kamion (03:00 – 03:25)

Kamion stiže u sjedište Eko Severa, 3:52 ujutro:

Kamion ulazi u dvorište i iskrcava robu:

Vrata za kamionom zatvara Ivka Sever, supruga vlasnika:

Reporteri Telegrama dvije su noći promatrali i snimali transakciju i transport koje su nam izvori upoznati s proizvođačima opisali kao uhodanu višegodišnju operaciju prevare. Vukomerečka cesta 4 je adresa na kojoj je Eko Sever proizvodnja d.o.o., a to je tvrtka direktora Marija Severa koja se bavi proizvodnjom i prodajom ekološkog voća, povrća i ostalih ekoloških proizvoda.

Na zagrebačkoj Zelenoj tržnici, s koje je roba stigla u dvorište tvrtke Eko Sever, ne prodaje se ekološko voće i povrće. “Nitko od prodavača na Zelenoj tržnici nema certifikat o ekološkoj proizvodnji”, potvrdio nam je Marko Krpan, pomoćnik rukovoditelja Službe tržnica na malo Tržnice Zagreb. U nedavnoj analizi Zavoda za javno zdravstvo Dr. Andrija Štampar i Telegrama, Eko Sever bio je jedan od proizvođača čiji proizvodi su pali na testu zbog velike količine zabranjenih pesticida.

Sve o istraživačkom specijalu pročitajte u novom broju Telegrama. A naslovnice naših ostalih rubrika pogledajte ovdje: